Имҩаҧысит Фазиль Искандер ахҧтәи жәларбжьаратәи акультуратә фестиваль «Ауаҩы Иаангыларҭа » ҳәа хьӡыс измоу атема иазкыу апресс-конференциа .
19.06.2017
Имҩаҧысит Фазиль Искандер ахҧтәи жәларбжьаратәи акультуратә фестиваль «Ауаҩы Иаангыларҭа » ҳәа хьӡыс измоу атема иазкыу апресс-конференциа . Уи рҽаладырхәит , Аҧсны Акультура аминистр Ельвира Арсалиаҧҳа, Жәларбжьаратәи афестиваль «Ауаҩы иаангыларҭа » аиҳабы Шьазина Агрҧҳа , афестиваль акуратор , асахьаҭыхҩы Алексеи Шервашидӡе-Чачба .
Ииун 20 инаркны 22 нӡа Аҧсны имҩаҧысраны иҟоу афестиваль аатуеит Аурыс драматә театр аҟны. Ахәаҧшцәа идырбахоит Борис Шьукин ихьӡ зхыу Москватәи атеатртә ҵараиурҭаҿы аҵара зҵо ,Аҧснытәи астудентцәа злахәу ,Фазиль Искандер иҩымҭа аҟынтәи иаагоу аспектакль «Софичка ».Уи режиссиорс дамоуп Елена Одинцова.
Анаҩс ақәыҧшцәа Аҟәатәи рыҩнаҿы идырбахоит Генрих Бах режиссиорс дызмоу «Время счасливых находок ». Иара убас еиҿкаахоит еиуеҧшым Искандер иҩымҭақәа ирызкыу , ахәыҷқәа злахәхо аконкурсқәа. Аҩымҭа « Чик изкыу ажәабжьқәа» рҟынтәи ацыҧҵәахақәа ирыҧхьоит атеатр актиорцәа . Афестиваль апрогорамма инақәыршәаны, еиҿкаахоит аекскурсиа , Чик иҧсҭазааратә хҭысқәа ирыдҳәалоу аҭыҧқәа рхырхарҭала .
Сынтәатәи афестиваль иазалхыу атема аагоуп зегь раасҭа ашәҟәыҩҩы изааигуоу ахәыҷтәы епос аҟынтәи. Жәларбжьаратәи афестиваль аиҳабы Шьазина Агрҧҳа илҳәеит , Фазиль Искандер иҩымҭақәа Аҧсны жәлар иаҳа рзааигәатәра хықәкыс ишрымоу , аҧҵамҭақәа рнаунагӡатәра , насгьы иазгәалҭеит , абиҧара ҿа Фазиль Искандер иҩымҭақәа еиҳа ирыҧхьо ишалагаз .
Дениза Гьергьиаҧҳа , Ельдар Дамиров ,Аҧсуа телехәаҧшра .
.
619
Имҩаҧысит Фазиль Искандер ахҧтәи жәларбжьаратәи акультуратә фестиваль «Ауаҩы Иаангыларҭа » ҳәа хьӡыс измоу атема иазкыу апресс-конференциа . Уи рҽаладырхәит , Аҧсны Акультура аминистр Ельвира Арсалиаҧҳа, Жәларбжьаратәи афестиваль «Ауаҩы иаангыларҭа » аиҳабы Шьазина Агрҧҳа , афестиваль акуратор , асахьаҭыхҩы Алексеи Шервашидӡе-Чачба .
Ииун 20 инаркны 22 нӡа Аҧсны имҩаҧысраны иҟоу афестиваль аатуеит Аурыс драматә театр аҟны. Ахәаҧшцәа идырбахоит Борис Шьукин ихьӡ зхыу Москватәи атеатртә ҵараиурҭаҿы аҵара зҵо ,Аҧснытәи астудентцәа злахәу ,Фазиль Искандер иҩымҭа аҟынтәи иаагоу аспектакль «Софичка ».Уи режиссиорс дамоуп Елена Одинцова.
Анаҩс ақәыҧшцәа Аҟәатәи рыҩнаҿы идырбахоит Генрих Бах режиссиорс дызмоу «Время счасливых находок ». Иара убас еиҿкаахоит еиуеҧшым Искандер иҩымҭақәа ирызкыу , ахәыҷқәа злахәхо аконкурсқәа. Аҩымҭа « Чик изкыу ажәабжьқәа» рҟынтәи ацыҧҵәахақәа ирыҧхьоит атеатр актиорцәа . Афестиваль апрогорамма инақәыршәаны, еиҿкаахоит аекскурсиа , Чик иҧсҭазааратә хҭысқәа ирыдҳәалоу аҭыҧқәа рхырхарҭала .
Сынтәатәи афестиваль иазалхыу атема аагоуп зегь раасҭа ашәҟәыҩҩы изааигуоу ахәыҷтәы епос аҟынтәи. Жәларбжьаратәи афестиваль аиҳабы Шьазина Агрҧҳа илҳәеит , Фазиль Искандер иҩымҭақәа Аҧсны жәлар иаҳа рзааигәатәра хықәкыс ишрымоу , аҧҵамҭақәа рнаунагӡатәра , насгьы иазгәалҭеит , абиҧара ҿа Фазиль Искандер иҩымҭақәа еиҳа ирыҧхьо ишалагаз .
Дениза Гьергьиаҧҳа , Ельдар Дамиров ,Аҧсуа телехәаҧшра .
.
Оцените новость:
+1
+2
+3
+4
+5
Сохраните ссылку или поделитесь с друзьями